# 2. Contextualización curricular

# Contextualización do REA na programación de materia

Este REA é un dos oito que cobren, integramente, o currículo da materia de Matemáticas de 3º de ESO.

A referencia para a súa elaboración foi o modelo de programación didáctica de Proens (versión 1 do 14/05/2025).

Os 13 temas deste modelo foron redistribuídos segundo a táboa que está a continuación.

## Relación dos REA coa programación modelo de Proens

Número de REA e título | Unidade/s didáctica/s (Proens) | Criterios de avaliación traballados | % Peso Materia (Orientación de Proens) | Temporalización
--- | --- | --- | --- | ---
REA 1: ℝacionaliza tu monte | UD1: Números racionais. UD2: Potencias e raíces. UD13: Matemáticas para a vida en sociedade. | CA1.1, CA1.2, CA1.6 CA1.1, CA1.2, CA1.3, CA1.6 CA6.1, CA6.2, CA6.3, CA6.4, CA6.5 | 6 % 6 % 3 % | 11 sesións T1 11 sesións T1 1 sesión T1
REA 2: ¡Math & Rock! | UD3: Proporcionalidade. UD4: Sucesións. UD13: Matemáticas para a vida en sociedade. | CA1.1, CA1.2, CA1.3, CA1.5, CA1.6 CA1.1, CA1.3, CA1.4, CA1.6, CA4.3, CA4.4 CA6.1, CA6.2, CA6.3, CA6.4, CA6.5 | 6 % 8 % 2 % | 11 sesións T1 11 sesións T1 1 sesión T1
REA 3: ¡Fluye! | UD5: Expresións alxébricas. Polinomios e produtos notables. UD13: Matemáticas para a vida en sociedade. | CA4.4, CA4.6, CA4.7, CA4.8 CA6.1, CA6.2, CA6.3, CA6.4, CA6.5 | 8 % 2 % | 11 sesións T2 1 sesión T2
REA 4: Llevando a Galicia hasta el ∞ y + allá | UD6: Ecuacións e sistemas. UD7: Funcións e gráficas. Funcións lineais e cuadráticas. UD13: Matemáticas para a vida en sociedade. | CA4.1, CA4.2, CA4.3, CA4.5, CA4.6 CA4.5, CA4.6, CA4.7 CA6.1, CA6.2, CA6.3, CA6.4, CA6.5 | 8 % 8 % 4 % | 11 sesións T2 11 sesións T2 1 sesión T2
REA 5: Llegar a 100... ¡Malo será! | UD8: Táboas, parámetros e gráficos estatísticos. UD13: Matemáticas para a vida en sociedade. | CA5.1, CA5.2, CA5.3, CA5.4, CA5.5, CA5.6, CA5.7, CA5.8 CA6.1, CA6.2, CA6.3, CA6.4, CA6.5 | 6 % 2 % | 11 sesións T2 1 sesión T2
REA 6: El legado de San Fiz de Azar | UD9: Azar e probabilidade. UD13: Matemáticas para a vida en sociedade. | CA1.4, CA5.1, CA5.3, CA5.5, CA5.7, CA5.8 CA6.1, CA6.2, CA6.3, CA6.4, CA6.5 | 6 % 2 % | 11 sesións T3 1 sesión T3
REA 7: Taller ArTeMática | UD11: Movementos no plano. UD13: Matemáticas para a vida en sociedade. | CA3.1, CA3.4, CA3.5, CA3.6 CA6.1, CA6.2, CA6.3, CA6.4, CA6.5 | 6 % 2 % | 11 sesións T3 1 sesión T3
REA 8: GeoSoluciones SL | UD10: Problemas métricos no plano. UD12: Corpos xeométricos. UD13: Matemáticas para a vida en sociedade. | CA2.1, CA2.2, CA2.3, CA2.4, CA3.3, CA3.5 CA2.1, CA2.3, CA2.4, CA3.2, CA3.4, CA3.6 CA6.1, CA6.2, CA6.3, CA6.4, CA6.5 | 6 % 6 % 3 % | 11 sesións T3 11 sesións T3 1 sesión T3
Todos os REAS | UD13: Matemáticas para a vida en sociedade. | CA6.1, CA6.2, CA6.3, CA6.4, CA6.5 | 20 % (Reparto proposto de % por REA) | Todos os trimestres 8 sesións (Reparto proposto de sesións por REA)

# Eixes da proposta didáctica

Esta proposta didáctica de Matemáticas para 3º de ESO baséase nas seguintes liñas de actuación no proceso de ensino e aprendizaxe:

- Tomar como punto de partida contextos reais e próximos ao alumnado, empregando tarefas de modelización e exemplos significativos para dar sentido aos contidos.
- Impulsar a resolución de problemas dándolle un papel central, funcionando como estratexia de aprendizaxe e non só como obxectivo final.
- Favorecer o razoamento, a creatividade e a autoestima mediante o pensamento computacional, ligado ao matemático, facilitando a resolución progresiva de situacións complexas.
- Promover o traballo en equipo como ferramenta para mellorar a motivación, a autonomía e as habilidades sociais.
- Aplicar metodoloxías diversas, con materiais manipulativos e tecnolóxicos, adaptadas aos distintos ritmos de aprendizaxe.
- Incorporar unha perspectiva socioemocional e transversal que fomente a igualdade, o pensamento crítico e a educación en valores.
- Utilizar a avaliación continua como instrumento para mellorar o proceso de ensino-aprendizaxe, detectando dificultades e garantindo a atención á diversidade.

Ademais, este REA promove activamente a consecución dos Obxectivos de Desenvolvemento Sostible (ODS), conectando o traballo na aula co mundo real e coas grandes transformacións globais.

En concreto, contribúe a acadar os seguintes ODS:

ODS 8: Traballo decente e crecemento económico.

Ao simular unha "promotora" real e xestionar a rendibilidade e o persoal, o alumnado prepárase para o mundo laboral, fomentando a toma de decisións financeiras responsables.

ODS 10: Redución das desigualdades.

A través do traballo colaborativo, valorando a diversidade de ideas e repartindo as tarefas de forma xusta e respectuosa, foméntase a igualdade de oportunidades.

ODS 12: Produción e consumo responsables.

A planificación mediante modelos matemáticos permite optimizar recursos, evitar o desperdicio de materiais e xestionar de forma eficiente o orzamento, promovendo unha produción sostible.

# Contidos, obxectivos específicos e competencias clave

Este REA, en relación coa programación didáctica de referencia publicada en Proens para a materia de Matemáticas de 3º da ESO (curso 25-26), contextualízase nas unidades didácticas 3. "Proporcionalidade", 4. "Sucesións" e 13. "Matemáticas para a vida en sociedade".

A proposta é traballalo no primeiro trimestre.

O recurso englóbase fundamentalmente nos bloques de contidos 1. "Sentido numérico", 4. "Sentido alxébrico" e 6. "Sentido socioafectivo".

Contidos | Bloque da materia
--- | ---
C1.3 - Relacións C1.3.2 - Identificación de patróns e regularidades numéricas. Progresións aritméticas e xeométricas. (*) C1.4 - Razoamento proporcional C1.4.1 - Desenvolvemento e análise de métodos para resolver problemas en situacións de proporcionalidade directa, inversa e composta en diferentes contextos (aumentos e diminucións porcentuais, rebaixas e subidas de prezos, impostos, cambios de divisas, cálculos xeométricos, escalas, velocidade e tempo etc.). C1.5 - Educación financeira C1.5.1 - Interpretación da información numérica en contextos financeiros sinxelos. C1.5.2 - Aplicación do xuro simple e composto en problemas contextualizados. C1.5.3 - Métodos para a toma de decisións de consumo responsable atendendo ás relacións calidade-prezo e ao valor-prezo en contextos cotiáns. | Bloque 1 Sentido numérico
C4.1 - Patróns C4.1.1 - Patróns: identificación e comprensión, determinando a regra de formación de diversas estruturas en casos sinxelos. C4.1.2 - Fórmulas e termos xerais: obtención mediante a observación de pautas e regularidades sinxelas e a súa xeneralización. C4.2 - Modelo matemático C4.2.1 - Modelización de situacións da vida cotiá usando representacións matemáticas e a linguaxe alxébrica. C4.2.2 - Dedución de conclusións razoables sobre unha situación da vida cotiá unha vez modelizada. | Bloque 4 Sentido alxébrico
C6.1 - Crenzas, actitudes e emocións C6.1.1 - Fomento da curiosidade, da iniciativa, da perseveranza e da resiliencia cara á aprendizaxe das matemáticas. C6.1.2 - Recoñecemento das emocións que interveñen na aprendizaxe como a autoconciencia e a autorregulación. C6.1.3 - Desenvolvemento da flexibilidade cognitiva para aceptar un cambio de estratexia cando sexa necesario e transformar o erro nunha oportunidade de aprendizaxe. C6.2 - Traballo en equipo e toma de decisións C6.2.1 - Técnicas cooperativas para optimizar o traballo en equipo e compartir e construír coñecemento matemático. C6.2.2 - Condutas empáticas e estratexias de xestión de conflitos. C6.3 - Inclusión, respecto e diversidade C6.3.1 - Promoción de actitudes inclusivas e aceptación da diversidade presente na aula e na sociedade. C6.3.2 - Recoñecemento da contribución das matemáticas ao desenvolvemento dos distintos ámbitos do coñecemento humano desde unha perspectiva de xénero. | Bloque 6 Sentido socioafectivo
(*) Atendendo á identificación de patróns e regularidades numéricas, iníciase o estudo dos números combinatorios a partir do Triángulo de Pascal para obter distintas sucesións. Previamente, cómpre introducir o número factorial, concepto que se apoia no estudo das variacións e das permutacións Este contido forma parte do tema de Probabilidade (REA 6): C1.1.1 - Aplicación de estratexias variadas para facer recontos sistemáticos en situacións da vida cotiá. Introdución á combinatoria.

Tendo en conta o anterior, este recurso céntrase principalmente nos seguintes obxectivos da materia:

Obxectivos | Descrición
--- | ---
OBX 1 | Interpretar, modelizar e resolver problemas da vida cotiá e propios das matemáticas aplicando diferentes estratexias e formas de razoamento para explorar distintas maneiras de proceder e obter posibles solucións.
OBX 3 | Formular e comprobar conxecturas sinxelas ou expor problemas de forma autónoma, recoñecendo o valor do razoamento e a argumentación para xerar novos coñecementos.
OBX 4 | Interpretar, modelizar e resolver problemas da vida cotiá e propios das matemáticas, aplicando diferentes estratexias e formas de razoamento para explorar distintas maneiras de proceder e obter posibles solucións.
OBX 6 | Identificar as matemáticas implicadas noutras materias e en situacións reais susceptibles de ser abordadas en termos matemáticos, interrelacionando conceptos e procedementos para aplicalos en situacións diversas.
OBX 9 | Desenvolver destrezas persoais identificando e xestionando emocións, poñendo en práctica estratexias de aceptación do erro como parte do proceso de aprendizaxe e adaptándose ante situacións de incerteza para mellorar a perseveranza na consecución de obxectivos e o gozo na aprendizaxe das matemáticas.
OBX 10 | Desenvolver destrezas sociais recoñecendo e respectando as emocións e as experiencias dos demais, participando activa e reflexivamente en proxectos en equipos heteroxéneos con roles asignados para construír unha identidade positiva como estudante de matemáticas, fomentar o benestar persoal e grupal e crear relacións saudables.

A continuación inclúense os descritores das competencias clave estipuladas pola normativa traballadas neste recurso.

Competencias clave | Clave dos descritores operativos
--- | ---
Competencia en comunicación lingüística (CCL) | CCL1, CCL5
Competencia plurilingüe (CP) | CP3
Competencia matemática e competencia en ciencia, tecnoloxía e enxeñaría (STEM) | STEM1, STEM2, STEM3, STEM4, STEM5
Competencia dixital (CD) | CD1, CD2, CD3, CD5
Competencia persoal, social e de aprender a aprender (CPSAA) | CPSAA1, CPSAA3, CPSAA4, CPSAA5
Competencia cidadá (CC) | CC2, CC3, CC4
Competencia emprendedora (CE) | CE2, CE3
Competencia en conciencia e expresión culturais (CCEC) | CCEC1, CCEC3, CCEC4

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)